Diari Oficial de la Generalitat Valenciana


Sumari del DOGV 4794, del 09-07-2004 (2004/6810)

RESOLUCIÓ de 12 de maig de 2004, del conseller de Sanitat, que declara l'arxivament de la sol·licitud d'autorització d'una nova oficina de farmàcia en aplicació del mòdul turístic en el municipi de Sueca.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6810


Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de maig de 2004, del conseller de Sanitat, que declara l'arxivament de la sol·licitud d'autorització d'una nova oficina de farmàcia en aplicació del mòdul turístic en el municipi de Sueca. [2004/X6810]
  
Vista la sol·licitud formulada per Guillermina Núñez-Cornejo Palomares per a l'autorització d'una nova oficina de farmàcia en el municipi del Perelló - Sueca (València), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, al conseller de Sanitat, i examinats els antecedents de fet següents.
  
Antecedents de fet
  
I. Amb data 12 de novembre de 2003, Guillermina Núñez-Cornejo Palomares sol·licita al conseller de Sanitat l'autorització preceptiva d'una nova oficina de farmàcia en el municipi de l'Eliana (València), en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. En data 15 de gener de 2004, notificat el dia 19, el director general de Farmàcia i Productes Sanitaris requerix a Guillermina Núñez-Cornejo Palomares que esmene la sol·licitud amb l'aportació de documentació que acredite: 1) nombre d'habitatges de 2a residència, entenent com a habitatges de 2a residència els immobles classificats com a habitatge en què no figure empadronat cap habitant i que no s'hagen comptat com allotjaments temporals; 2) places hoteleres; 3) càmpings, i 4) altres allotjaments temporals, documentació necessària segons la Llei de la Generalitat Valenciana 6/1998, de 22 de juny, d'Ordenació Farmacèutica de la Comunitat Valenciana, i el Decret 149/2001, de 5 d'octubre, que establix el procediment per a l'autorització de noves oficines de farmàcia. Li concedia per a l'esmena un termini de quinze dies, segons que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Esta documentació no ha sigut presentada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, l'Orde de 31 de juliol de 2003, del conseller de Sanitat, que desplega el decret anterior, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
II. Vist que en este cas es consideren complits els requisits necessaris per a declarar l'arxivament de la sol·licitud presentada, atés que la sol·licitant no va esmenar-la en el termini legal, ni tampoc va aportar la documentació requerida. Per tant, resulta procedent declara l'arxivament de la sol·licitud instada per la senyora Núñez-Cornejo Palomares, amb els efectes previstos en l'article 42.1 de la Llei 30/1992, de 26 de novembre.
  
En conseqüència, vistos els fets i fonaments jurídics anteriors resolc declarar l'arxivament de la sol·licitud d'autorització instada per Guillermina Núñez-Cornejo Palomares per a l'establiment d'una nova oficina de farmàcia en el municipi del Perelló - Sueca (València) en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que s'hi pot interposar un recurs contenciós administratiu en el termini de dos mesos, comptadors des de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 12 de maig de 2004.- El conseller: Vicente Rambla Momplet.